Document ID: 32012D0362
Publication Date: 2012-07-04

Title and Content:
VYKONÁVACIE ROZHODNUTIE KOMISIE
zo 4. júla 2012
o finančnom príspevku Únie niektorým členským štátom na podporu dobrovoľných štúdií zameraných na dohľad nad úbytkom včelstiev
[oznámené pod číslom C(2012) 4396]
(Iba anglické, dánske, estónske, fínske, francúzske, grécke, holandské, litovské, lotyšské, maďarské, nemecké, poľské, portugalské, slovenské, španielske, švédske a talianske znenie je autentické)
(2012/362/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 23,
keďže:
(1)
V oznámení Komisie Európskemu parlamentu a Rade o zdraví včiel medonosných (2) je uvedený prehľad o prijatých a prebiehajúcich opatreniach Komisie, pokiaľ ide o zdravie včiel v EÚ. Ústrednou tematikou oznámenia je zvýšená úmrtnosť včiel, ktorú možno pozorovať na celom svete.
(2)
V projekte EFSA z roku 2009 s názvom Bee mortality and bee surveillance in Europe (Úmrtnosť včiel a dohľad nad včelami v Európe) sa dospelo k záveru, že systémy zamerané na dohľad v EÚ sú vo všeobecnosti nedostatočné a že nie je k dispozícii dostatok údajov na úrovni členských štátov ani porovnateľných údajov na úrovni EÚ.
(3)
S cieľom zlepšiť dostupnosť údajov o úhyne včiel je vhodné poskytovať pomoc a podporu pri určitých štúdiách zameraných na dohľad nad úbytkom včiel medonosných v členských štátoch.
(4)
Vykonávacím rozhodnutím Komisie 2011/881/EÚ z 21. decembra 2011 o prijatí rozhodnutia o financovaní na podporu dobrovoľných štúdií dohľadu v súvislosti so stratami na kolóniách včiel (3) sa vyčlenilo 3 750 000 EUR ako príspevok Európskej únie na uskutočňovanie štúdií zameraných na dohľad nad úbytkom včelstiev.
(5)
Referenčné laboratórium EÚ pre zdravie včiel predložilo dokument s názvom Základy pilotného projektu dohľadu v súvislosti so stratami na kolóniách včiel (Basis for a pilot surveillance project on honey bee colony losses) (k dispozícii na stránke: http://ec.europa.eu/food/animal/liveanimals/bees/bee_health_en.htm), ktorým sa členským štátom poskytujú usmernenia na vypracovanie ich štúdií zameraných na dohľad.
(6)
Členské štáty boli vyzvané, aby Komisii zaslali svoje programy štúdií zamerané na dohľad, založené na technickom dokumente referenčného laboratória EÚ pre zdravie včiel. Svoje návrhy štúdií zameraných na dohľad už zaslalo 20 členských štátov. Tieto návrhy boli vyhodnotené z technického a finančného hľadiska s cieľom posúdiť ich súlad s technickým dokumentom Základy pilotného projektu dohľadu v súvislosti so stratami na kolóniách včiel.
(7)
Belgicko, Dánsko, Nemecko, Estónsko, Grécko, Španielsko, Francúzsko, Taliansko, Lotyšsko, Litva, Maďarsko, Poľsko, Portugalsko, Slovensko, Fínsko, Švédsko a Spojené kráľovstvo vypracovali programy štúdií zameraných na dohľad nad úbytkom včelstiev v súlade s technickým dokumentom Základy pilotného projektu dohľadu v súvislosti so stratami na kolóniách včiel a požiadali o finančnú podporu EÚ.
(8)
Finančný príspevok by sa programom dobrovoľných štúdií zameraných na dohľad nad úbytkom včelstiev implementovaným Belgickom, Dánskom, Nemeckom, Estónskom, Gréckom, Španielskom, Francúzskom, Talianskom, Lotyšskom, Litvou, Maďarskom, Poľskom, Portugalskom, Slovenskom, Fínskom, Švédskom a Spojeným kráľovstvom mal poskytnúť od 1. apríla 2012.
(9)
V zmysle nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (4) sa veterinárne opatrenia majú financovať z Európskeho poľnohospodárskeho záručného fondu. Na účely finančnej kontroly sa majú uplatňovať články 9, 36 a 37 uvedeného nariadenia.
(10)
Vyplatenie finančného príspevku by malo byť podmienené tým, že naplánované programy štúdií zameraných na dohľad sa skutočne vykonali a že orgány poskytnú Komisii a referenčnému laboratóriu EÚ pre zdravie včiel všetky potrebné informácie.
(11)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
1. Únia poskytuje Belgicku, Dánsku, Nemecku, Estónsku, Grécku, Španielsku, Francúzsku, Taliansku, Lotyšsku, Litve, Maďarsku, Poľsku, Portugalsku, Slovensku, Fínsku, Švédsku a Spojenému kráľovstvu finančnú pomoc na ich programy dobrovoľných štúdií zameraných na dohľad nad úbytkom včelstiev.
2. Finančný príspevok Únie:
a)
sa poskytuje vo výške 70 % oprávnených nákladov, ktoré má vynaložiť každý členský štát uvedený v odseku 1 na programy štúdií zameraných na dohľad nad úbytkom včelstiev uvedené v prílohe I v období od 1. apríla 2012 do 30. júna 2013;
b)
nepresahuje tieto sumy:
1.
62 876 EUR pre Belgicko;
2.
192 688 EUR pre Dánsko;
3.
294 230 EUR pre Nemecko;
4.
66 637 EUR pre Estónsko;
5.
109 931 EUR pre Grécko;
6.
205 050 EUR pre Španielsko;
7.
529 615 EUR pre Francúzsko;
8.
521 590 EUR pre Taliansko;
9.
147 375 EUR pre Lotyšsko;
10.
92 123 EUR pre Litvu;
11.
98 893 EUR pre Maďarsko;
12.
254 108 EUR pre Poľsko;
13.
28 020 EUR pre Portugalsko;
14.
183 337 EUR pre Slovensko;
15.
213 986 EUR pre Fínsko;
16.
39 862 EUR pre Švédsko;
17.
267 482 EUR pre Spojené kráľovstvo;
c)
neprekročí 595 EUR na návštevu včelína.
Článok 2
1. Maximálna výška príspevku schváleného týmto rozhodnutím na náklady vzniknuté pre programy uvedené v článku 1 sa stanovuje na 3 307 803 EUR, ktoré sa financujú zo všeobecného rozpočtu Európskej únie.
2. Výdavky spojené s personálom vykonávajúcim laboratórne skúšky, odberom vzoriek, monitorovaním, spotrebným materiálom a všeobecnými nákladmi, určené na štúdie zamerané na dohľad, sú oprávnené v súlade s pravidlami stanovenými v prílohe III.
3. Finančná pomoc Únie bude vyplatená po predložení a schválení správ a podkladov uvedených v článku 3 ods. 2 a 3.
Článok 3
1. Programy sa vykonávajú v súlade s technickým dokumentom s názvom Základy pilotného projektu dohľadu v súvislosti so stratami na kolóniách včiel (Basis for a pilot surveillance project on honey bee colony losses) (k dispozícii na stránke: http://ec.europa.eu/food/animal/liveanimals/bees/bee_health_en.htm) a v súlade s programami štúdií zameraných na dohľad nad úbytkom včelstiev, predloženými členskými štátmi.
2. Belgicko, Dánsko, Nemecko, Estónsko, Grécko, Španielsko, Francúzsko, Taliansko, Lotyšsko, Litva, Maďarsko, Poľsko, Portugalsko, Slovensko, Fínsko, Švédsko a Spojené kráľovstvo predložia Komisii:
-
najneskôr 1. marca 2013 predbežnú technickú správu o prvej návšteve stanovenej v rámci programu štúdie zameranej na dohľad a
-
najneskôr 31. októbra 2013 záverečnú technickú správu o druhej a tretej návšteve stanovenej v rámci programu štúdie zameranej na dohľad,
-
technická správa by mala byť podľa vzoru stanoveného Komisiou v spolupráci s referenčným laboratóriom EÚ pre zdravie včiel.
3. Belgicko, Dánsko, Nemecko, Estónsko, Grécko, Španielsko, Francúzsko, Taliansko, Lotyšsko, Litva, Maďarsko, Poľsko, Portugalsko, Slovensko, Fínsko, Švédsko a Spojené kráľovstvo predložia Komisii:
-
najneskôr 31. marca 2013 papierovú a elektronickú verziu ich finančnej správy vypracovanej v súlade s prílohou II. Podkladové dokumenty dokazujúce všetky výdavky uvedené v žiadosti o úhradu sa zasielajú Komisii na jej žiadosť.
4. Výsledky štúdií musia byť sprístupnené Komisii a referenčnému laboratóriu EÚ pre zdravie včiel.
Článok 4
Toto rozhodnutie je určené Belgickému kráľovstvu, Dánskemu kráľovstvu, Spolkovej republike Nemecko, Estónskej republike, Helénskej republike, Španielskemu kráľovstvu, Francúzskej republike, Talianskej republike, Lotyšskej republike, Litovskej republike, Maďarsku, Poľskej republike, Portugalskej republike, Slovenskej republike, Fínskej republike, Švédskemu kráľovstvu a Spojenému kráľovstvu Veľkej Británie a Severného Írska.
V Bruseli 4. júla 2012

Classification:
Level 1 Topics: 100158
100144
100143
100156
Level 2 Topics: 100171
100177
100262
100250
100245
Level 3 Topics: 2442
711
2460
2914
1005
5877
All Topics: 1005
1445
2115
2924
5877
922